દયાળભાઈનો તો ન્યુઝીલેન્ડમાં કાયમી નીવાસનો અધીકાર હતો. એમના પીતાશ્રી અહીં હતા. છતાં માતૃભુમીની ગુલામી સહન ન થતાં અહીંની સ્વતંત્રતાનો ત્યાગ તે સમયે કર્યો હતો અને આઝાદીના જોખમકારક અને યાતનામય જંગમાં ઝંપલાવ્યું હતું. એમાં જાનનું જોખમ પણ હતું જ. અત્યારે તો આપણે તે સમયની પરીસ્થીતીની કલ્પના કરી ન શકીએ. વળી આ જંગમાં જોડાવામાં એમનો કોઈ સ્વાર્થ ન હતો. આથી જ રાજકીય લાભ મેળવવા એમણે પોતાની સમાજવાદી વીચારસરણીનો ત્યાગ કર્યો ન હતો. માત્ર માભોમની સેવા એ જ ધ્યેય હતું.